โดนกรรไกรบาดมือค่ะทำความสะอาดล้างแผลใส่ไอโอดีนแล้วค่ะเคยฉีดยาดทะยักตอนอายุ12 และ17ปีฉีดล่าสุดตอน20ตอนนี้25แล้วต้องฉีดซ้ำไหคะ
สวัสดีค่ะ การโดนกรรไกรบาดมือ จนผิวหนังมีการฉีกขาดและมีเลือดออก ก็อาจเสี่ยงต่อการติดเชื้อบาดทะยักได้ ทั้งนี้ หากในสมัยเป็นเด็กทารกและเด็กเล็ก ได้รับการฉีดวัคซีนตามกำหนดอายุ ก็จะได้รับวัคซีนบาดทะยักครบตามเกณฑ์ และหากได้ฉีดกระตุ้นเมื่อ 12, 17 และ 20 ปี ดังนั้น ร่างกายก็จะมีภูมิคุ้มกันในการป้องกันการเกิดโรคไปได้นานประมาณ 10 ปีนับจากครั้งล่าสุด ดังนั้น การเกิดบาดแผลจากกรรไกรที่อายุ 25 ปี ซึ่งถือเป็นบาดแผลขนาดเล็กและไม่ได้สกปรกมาก ถือว่ายังไม่จำเป็นต้องฉีดกระตุ้นอีกค่ะสำหรับบาดแผลที่เกิด ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ